01. Valsts prezidenta kanceleja

Valsts prezidenta kancelejas darbības jomas:

Valsts prezidenta kancelejas galvenie pasākumi 2022. gadā:

1. nodrošināt Valsts prezidenta valsts, oficiālās un darba vizītes, kā arī ārvalstu amatpersonu vizītes pie Valsts prezidenta;
2. nodrošināt ārvalstu vēstnieku akreditācijas, Latvijas diplomātisko pārstāvju iecelšanu un citu valstu diplomātisko pārstāvju pieņemšanu un tikšanos;
3. nodrošināt mūsdienīgu un stratēģisku Valsts prezidenta komunikāciju ar sabiedrību, līdzdalību dažādās sabiedriski nozīmīgās aktivitātēs un proaktīvu iesaisti iekšpolitikas jomā, tajā skaitā drošības, demokrātijas un tiesiskuma, modernas valsts pārvaldes jautājumu aktualizēšanu, kā arī reģionālo darba vizīšu nodrošināšanu;
4. nodrošināt Valsts prezidenta apžēlošanas tiesības izmantošanu;
5. organizēt ikgadējās Valsts apbalvojumu pasniegšanas ceremonijas, kā arī ar Valsts heraldikas komisiju darbību saistītos pasākumus;
6. organizēt Trīs jūru iniciatīvas samitu, kas pulcēs iniciatīvas dalībvalstu un translatlantisko partneru valstu vadītājus, piešķirot pasākumam starptautisku redzamību augstākajā līmenī;
7. nodrošināt Valsts prezidenta institūcijas simtgadei veltītus pasākumus;
8. nodrošināt Latvijas Republikas Satversmes pieņemšanas simtgades atzīmēšanas pasākumus.

Valsts prezidenta kancelejas izdevumu izmaiņas no 2020. līdz 2024. gadam

*Euro*

**Vidējais amata vietu skaits no 2020. līdz 2024. gadam**

|  | 2020. gads (izpilde) | 2021. gada plāns | 2022. gada projekts | 2023. gada prognoze | 2024. gada prognoze |
| --- | --- | --- | --- | --- | --- |
| Vidējais amata vietu skaits gadā1 | 61 | 61 | 61 | 61 | 61 |
| *Tajā skaitā:* | | | | | |
| *Valsts pamatfunkciju īstenošana* | | | | | |
| Vidējais amata vietu skaits gadā1 | 61 | 61 | 61 | 61 | 61 |

1 Tajā skaitā Valsts prezidents

**Darbības virziena un resursu vadības karte**

**Valsts prezidenta darbības nodrošināšana**

|  |
| --- |
| **Darbības mērķis: nodrošināt Valsts prezidenta darbību**/ Valsts prezidenta darbības nodrošināšanas likums |

|  |  |  |  |  |  |
| --- | --- | --- | --- | --- | --- |
|  | 2020.gads (izpilde) | 2021.gada plāns | 2021.gada projekts | 2022.gada prognoze | 2023.gada prognoze |
| **Ieguldījumi** | | | | | |
| **Izdevumi kopā,** *euro,* t.sk.:  **Vidējais amata vietu skaits** **kopā**, t.sk.: | **4 852 884** | **5 535 264** | **6 783 340** | **5 816 369** | **5 766 369** |
| **61** | **61** | **61** | **61** | **61** |
| 04.00.00 Valsts prezidenta darbības nodrošināšana | 4 852 884 | 5 535 264 | 6 783 340 | 5 816 369 | 5 766 369 |
| 61 | 61 | 61 | 61 | 61 |

Prioritārajiem pasākumiem

papildu piešķirtais finansējums no 2022. līdz 2024. gadam

| Nr.  p.k. | **Pasākuma nosaukums**  ***Darbības apraksts******ar norādi uz līdzekļu izlietojumu***  Darbības rezultāts  *Rezultatīvais rādītājs*  Programmas (apakšprogrammas) kods un nosaukums | **Izdevumi,** *euro* /  rādītāji, *vērtība* | | | Pamatojums |
| --- | --- | --- | --- | --- | --- |
| 2022. gadā | 2023. gadā | 2024. gadā |
| 1. | **Valsts prezidenta kancelejas kapacitātes stiprināšana** | **220 845** | **220 845** | **220 845** | MK 24.09.2021. prot. Nr.63 1.§ 2.p. |
| ***Stiprināt kapacitāti, lai veicinātu personāla darba produktivitāti un darbinieku noturēšanu, nodrošinot konkurētspējīgu, amata atbildībai, sarežģītībai, publiskumam un darba sniegumam atbilstošu atalgojumu, tādā veidā gan piesaistot augstas kvalifikācijas un profesionālus speciālistus, kā arī mazinot risku augsta līmeņa speciālistu aiziešanai no Kancelejas nekonkurētspējīga un amata atbildībai neatbilstoša atalgojuma dēļ*** | ***220 845*** | ***220 845*** | ***220 845*** |
| Profesionāls, kompetents personāls un konkurētspējīgs atalgojums | | | |
| *Atlīdzības pieaugums pret 2021. gadu (%)* | *9* | *9* | *9* |
| 04.00.00 Valsts prezidenta darbības nodrošināšana | | | |
| 2. | **“Valsts prezidenta institūcijai 100” pasākumu nodrošināšana** | **40 000** | **-** | **-** | MK 24.09.2021. prot. Nr.63 1.§ 2.p. |
| ***Stiprināt sabiedrības izpratni par Valsts prezidenta institūcijas nozīmi Latvijas valsts politiskajā sistēmā*** | ***40 000*** | **-** | **-** |
| Izveidots interaktīvais stends un organizēta izstāde | | | |
| *Pasākums (skaits)* | *2* | - | - |
| 04.00.00 Valsts prezidenta darbības nodrošināšana | | | |  |
| 3. | **Koncertflīģeļa iegāde Rīgas pils Svētku zālei** | **183 921** | **-** | **-** | MK 24.09.2021. prot. Nr.63 1.§ 2.p. |
| ***Nodrošināt valstiski nozīmīgus, augsta līmeņa reprezentācijas pasākumus Rīgas pils Svētku zālē*** | ***183 921*** | **-** | **-** |
| Nodrošināta augsta līmeņa pasākumu norise | | | |
| *Koncertflīģelis (skaits)* | *1* |  |  |
| 04.00.00 Valsts prezidenta darbības nodrošināšana | | | |
| 4. | **Rīgas pils dārza labiekārtošana** | **70 000** | **50 000** | **-** | MK 24.09.2021. prot. Nr.63 1.§ 2.p. |
| ***Pabeigt Rīgas pils dārza rekonstrukciju, saglabājot tā vēsturisko un kultūras mantojuma nozīmi un pielāgojot dārzu Valsts prezidenta darbības nodrošināšanai, atbilstoši vispārpieņemtajām protokolārajam normām lielam skaitam Valsts prezidenta aicināto viesu organizētu pieņemšanu un pasākumu*** | ***70 000*** | ***50 000*** | **-** |
| Pabeigta Rīgas pils dārza rekonstrukcija | | | |
| *Labiekārtots Rīgas pils dārzs (skaits)* | - | *1* | - |
| 04.00.00 Valsts prezidenta darbības nodrošināšana | | | |
| 5. | **Trīs jūru iniciatīvas (TJI) samita organizēšana 2022.gadā** | **568 000** | **-** | **-** | MK 24.09.2021. prot. Nr.63 1.§ 2.p. |
| ***Nodrošināt TJI samita organizēšanu 2022.gadā, pulcējot iniciatīvas dalībvalstu un translatlantisko partneru valstu vadītājus, piešķirot pasākumam starptautisku redzamību augstākajā līmenī*** | ***568 000*** | **-** | **-** |
| Nodrošināta TJI samita organizēšana 2022.gadā | | | |
| *Pasākums (skaits)* | *1* | - | - |
| 04.00.00 Valsts prezidenta darbības nodrošināšana | | | |  |
| 6. | **Latvijas Republikas Satversmes pieņemšanas simtgades atzīmēšana** | **155 050** | **-** | **-** | MK 24.09.2021. prot. Nr.63 1.§ 2.p. |
| ***Atzīmēt Satversmes pieņemšanas simtgadi, veidot dialogu ar dažādām sabiedrības grupām, lai vairotu izpratni par Satversmi un tajā ietvertajām vērtībām*** | ***155 050*** | **-** | **-** |
| Īstenoti “Satversmei 100” pasākumi, papildinot kopējo svinību gada programmu | | | |
| *Pasākums (skaits)* | *5* | - | - |
| Uzsverot Latvijas valstisko nepārtrauktību un nacionālo pretošanos padomju okupācijas laikā, uzgleznoti un Rīgas pilī izvietoti Valsts prezidenta vietas izpildītāju trimdā Jāzepa Rancāna un Paula Kalniņa portreti, tādējādi papildinot Valsts prezidentu portretu galeriju | | | |
| *Mākslas darbs (skaits)* | *2* | - | - |
| 04.00.00 Valsts prezidenta darbības nodrošināšana | | | |
| **Kopā** | | **1 237 816** | **270 845** | **220 845** | - |

Budžeta programmas paskaidrojums

04.00.00 Valsts prezidenta darbības nodrošināšana

Programmas mērķis:

nodrošināt Valsts prezidenta darbību un funkciju izpildi saskaņā ar Latvijas Republikas Satversmi, likumu “Par Valsts prezidenta darbības nodrošināšanu” un Valsts prezidenta noteiktajām prioritātēm.

Galvenās aktivitātes:

1. nodrošināt Valsts prezidenta ārvalstu vizītes un ārvalstu amatpersonu vizītes pie Valsts prezidenta, ārvalstu vēstnieku akreditācijas, Latvijas diplomātisko pārstāvju iecelšanu un citu valstu diplomātisko pārstāvju pieņemšanu, reprezentējot valsti starptautiski;
2. sagatavot Saeimā pieņemto likumu izsludināšanu, kā arī likumu izsludināšanas apturēšanu, nodrošināt darbības, kas saistītas ar likumu atgriešanu Saeimā otrreizējai caurlūkošanai, koordinēt Valsts prezidenta likumdošanas iniciatīvu un likumprojektu izstrādi un nodrošināt to iesniegšanu Saeimā;
3. nodrošināt Nacionālās drošības padomes un Valsts prezidenta militārās padomes darbību, ka arī koordinēt sadarbību ar Valsts drošības institūcijām un NBS struktūrvienībām;
4. nodrošināt Valsts prezidenta apžēlošanas tiesības izmantošanu;
5. nodrošināt Ordeņu kapitula darbību, kārtot tā lietvedību, organizēt valsts apbalvojumu izgatavošanu, organizēt apbalvojumu pasniegšanu, kā arī glabāt nepiešķirtos valsts apbalvojumus;
6. nodrošināt Valsts Heraldikas komisijas darbību;
7. nodrošināt atbalstu Valsts prezidenta izveidoto konsultatīvo vai pētniecisko komisiju, padomju un darba grupu darbību;
8. nodrošināt valsts un diplomātiskā protokola normu ievērošanu Valsts prezidenta un viņa dzīvesbiedres darba kārtībā iekļautajos pasākumos;
9. informēt sabiedrību par Valsts prezidenta darbību, darba kārtību, lēmumiem un paziņojumiem;
10. organizēt ar Valsts prezidenta darba kārtību saistītos pasākumus;
11. pārzināt lietvedību un nodrošināt sociālās un citas garantijas personām, kuras ieņēma Valsts prezidenta amatu.

Programmas izpildītājs: Valsts prezidenta kanceleja.

**Finansiālie rādītāji no 2020. līdz 2024. gadam**

|  | 2020. gads (izpilde) | 2021. gada plāns | 2022. gada projekts | 2023. gada prognoze | 2024. gada prognoze |
| --- | --- | --- | --- | --- | --- |
| Kopējie resursi, *euro* | 4 852 884 | 5 535 264 | 6 783 340 | 5 816 369 | 5 766 369 |
| Kopējie izdevumi, *euro* | 4 852 884 | 5 535 264 | 6 783 340 | 5 816 369 | 5 766 369 |
| Kopējo izdevumu izmaiņas, *euro* (+/–) pret iepriekšējo gadu | **×** | 682 380 | 1 248 076 | -966 971 | -50 000 |
| Kopējie izdevumi, % (+/–) pret iepriekšējo gadu | **×** | 14,1 | 22,5 | -14,3 | -0,9 |
| Atlīdzība, *euro* | 2 061 013 | 2 378 899 | 2 599 744 | 2 599 744 | 2 599 744 |
| Vidējais amata vietu skaits gadā1 | 61 | 61 | 61 | 61 | 61 |
| Vidējā atlīdzība amata vietai (mēnesī)2, *euro* | 2 798 | 3 216 | 3 517 | 3 517 | 3 517 |
| Kopējā atlīdzība gadā par ārštata darbinieku un uz līgumattiecību pamata nodarbināto, kas nav amatu sarakstā, pakalpojumiem, *euro* | 12 745 | 25 000 | 25 000 | 25 000 | 25 000 |

Piezīmes:

1 Tajā skaitā Valsts prezidents.

2Tajā skaitā Valsts prezidenta atalgojums un reprezentācijas izdevumi.

**Izmaiņas izdevumos, salīdzinot 2022. gada projektu ar 2021. gada plānu**

*Euro*

| Pasākums | Samazinājums | Palielinājums | Izmaiņas |
| --- | --- | --- | --- |
| **Izdevumi - kopā** | **-** | **1 248 076** | **1 248 076** |
| *t. sk.:* | | | |
| Prioritāri pasākumi | **-** | 1 237 816 | 1 237 816 |
| *Valsts prezidenta kancelejas kapacitātes stiprināšana* | **-** | 220 845 | 220 845 |
| *“Valsts prezidenta institūcijai 100” pasākumu nodrošināšana* | **-** | 40 000 | 40 000 |
| *Koncertflīģeļa iegāde Rīgas pils Svētku zālei* |  | 183 921 | 183 921 |
| *Rīgas pils dārza labiekārtošana* | **-** | 70 000 | 70 000 |
| *Trīs jūru iniciatīvas (TJI) samita organizēšana 2022. gadā* | **-** | 568 000 | 568 000 |
| *Latvijas Republikas Satversmes pieņemšanas simtgades atzīmēšana* | **-** | 155 050 | 155 050 |
| Citas izmaiņas |  | 10 260 | 10 260 |
| *Finansējums pensijas nodrošināšanai personām, kuras ieņēma Valsts prezidenta amatu* | **-** | 10 260 | 10 260 |